
MUNICIPIUL CRAIOVA

CONSILIUL LOCAL AL MUNICIPIULUI CRAIOVA




HOTĂRÂREA NR. 30
privind aprobarea costului mediu lunar de întreţinere pentru  persoana asistată în cadrul Căminului pentru Persoane Vârstnice Craiova, pentru anul 2014

Consiliul Local al Municipiului Craiova, întrunit în şedinţa ordinară din data de 30.01.2014;

Având în vedere raportul nr.10648/2014 al Direcţiei Administraţie Publică şi Asistenţă Socială prin care se propune aprobarea costului mediu lunar de întreţinere pentru persoana asistată în cadrul Căminului pentru Persoane Vârstnice Craiova, pentru anul 2014 şi rapoartele comisiilor de specialitate ale Consiliului Local al Municipiului Craiova nr.20, 21, 22, 23 şi 24/2014; 

          În conformitate cu prevederile Legii nr.17/2000, republicată, privind asistenţa socială a persoanelor vârstnice şi Hotărârii Guvernului nr.1021/2000 pentru aprobarea normelor metodologice privind stabilirea costului mediu lunar de întreţinere în cămine pentru persoane vârstnice;


În temeiul art.36 alin.2 lit. d coroborat cu alin.6 lit. a pct.2, art.45 alin.2 lit.a, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
HOTĂRĂŞTE:

Art.1. Se aprobă costul mediu lunar de întreţinere pentru persoana asistată în cadrul Căminului pentru Persoane Vârstnice Craiova, în cuantum de 980 lei, pentru anul 2014.

Art.2. Primarul Municipiului Craiova, prin aparatul de specialitate:Serviciul Administraţie Publică Locală, Direcţia Economico - Financiară, Direcţia Administraţie Publică şi Asistenţă Socială şi Căminul pentru Persoane Vârstnice Craiova vor aduce la îndeplinire prevederile prezentei hotărâri.

